Diari Oficial de la Generalitat Valenciana


Sumari del DOGV 7941, del 21-12-2016 (2016/9322)

Notificació de la sentència de guarda i custòdia número 475/2016.
-----------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9322


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència de guarda i custòdia número 475/2016. [2016/9322]  
Judici: família, guarda, custòdia o aliments de fills menors no matrimonials no consensuats número 000475/2016.  
Part demandant: Edna Nwafor.  
Part demandada: Eddy Emeka Nwafor.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime substancialment la demanda plantejada per Edna Nwafor, representada pel procurador dels tribunals Juan Luis Contel Comenge i assistida de la lletrada Esperanza García Rincón, contra Eddy Emeka Nwafor, declarat en rebel·lia atesa la seua incompareixença en aquestes actuacions, en què ha sigut part el Ministeri Fiscal, sobre guarda, custòdia i aliments de fill menor, i dispose les mesures definitives següents derivades del cessament de la convivència entre les parts:  
  
1. L'atribució de l'exercici exclusiu de la pàtria potestat sobre la filla menor, L. U., a la mare, Edna Nwafor.  
2. S'atribueix la guarda i custòdia de la filla menor, L. U., a la mare, Edna Nwafor.  
3. No es fixa sistema de visites paternofilial, sense perjudici que el progenitor rebel, Eddy Emeka Nwafor, puga sol·licitar aquest sistema en el procediment adequat en benefici de la menor.  
4. Eddy Emeka Nwafor contribuirà com a prestació per aliments per a la filla menor i pagarà a la mare Edna Nwafor, en el compte bancari que aquesta designe, per mesos anticipats i dins dels cinc primers dies de cada mes, la quantitat mensual de 150 euros, la suma pecuniària de la qual serà anualment actualitzada en relació amb l'índex de preus de consum, juntament amb la meitat de les despeses de caràcter extraordinari de la menor, les necessàries en tot cas i les convenients amb el consentiment de l'altre progenitor o autorització judicial.  
Tot això sense fer una condemna especial a les costes d'aquest procediment.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, s'anotarà en el llibre corresponent, se'n portarà un testimoniatge a les actuacions originals i es notificarà a les parts, fent-los saber que, contra aquesta sentència, hi podran interposar en aquest jutjat un recurs d'apel·lació, dins dels 20 dies següents a la notificació, amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009).  
  
Ho pronuncie, mane i firme.  
Publicació. La sentència anterior ha sigut llegida i publicada pel jutge que la va dictar, de forma legal, i en el dia de la seua data.»  
  
Atés que es desconeix el domicili o la residència actuals de la part demandada, mitjançant la resolució d'aquesta data, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de sentència a Eddy Emeka Nwafor.  
  
L'estenc jo, la secretària judicial, per a fer constar que aquest edicte s'ha fixat en el dia de hui al tauler d'anuncis. En done fe.  
  
  
València, 21 de novembre de 2016.- La lletrada de l'Administració de justícia: Vicenta María Casañ Arandiga.